Video: Ozod etilgan Mo‘sul hududida ajoyib drift

Riot Gear'ning Iroqdagi hamjamiyati ozod etilgan Mo‘sul hududida IShID terrorchilik guruhiga qarshi norozilik sifatida drift o‘tkazdi. BuzzFeed muxbiri Iroq shimolidagi shaharga borib, tadbirga tayyorgarlik ko‘rish qismini yoritdi.
Rolikda Riot Gear ishtirokchilari avtomobillar yordamida jangarilardan ozod etilgan shahar qismida odatiy hayot tiklanayotganini ko‘rsatib berishga urinishgani haqida hikoya qilinadi.
Biroq shahar hali-hamon harbiy harakatlar hududi bo‘lib qolmoqda – driftchilar jamoasiga xavfsizlikni ta'minlovchi harbiy konvoy hamrohlik qilgan.
Mashg‘ulotlar davomida esa Mo‘sul uzra IShIDga tegishli dronlar payqalgan, buning natijasida mashqlarini to‘xtatish haqida qaror qabul qilingan.
Bundan tashqari, Quto portalining ta'kidlashicha, BMW “uchtaligida” (E36 kuzovi) yurituvchi val ishdan chiqqan, buning natijasida esa evakuator chaqirishga to‘g‘ri keldi. Biroq driftchilar shahar ko‘chalariga qaytishga va'da berishdi.